OzLabs/hebrew-wiki-articles huggingface dataset:
I Miss My Death

I Miss My Death היא להקת מטאל מאוקראינה המנגנת דום-דת' גותי סימפוני. היא נוהגת להשתמש בראשי התיבות של שמה IMMD בפלטפורמות המקוונות השונות.

הלהקה הוקמה בקייב ב-2007 והחלה כלהקת דום-דת' גותי המשלבת בין דת'-דום למטאל גותי עם שירת היפה והחיה (של זמרת אופרה לצד גרואלינג). בהמשך סגנונה נהייה יותר סימפוני, וכיום היא מוגדרת גם כלהקת מטאל סימפוני. שיריה עוסקים בצער, זיכרון ונושאים מהספרות.

== דיסקוגרפיה ==
* ...at Her Funeral	- דמו, 2010	
* Вiчнi сльози жалю - סינגל, 2011	
* In Memories - אלבום אולפן, 2014	
* In Memories Presentation Show - Live in Kiev 2013	- אלבום הופעה 2015	
* На чорних схилах - סינגל, 2017	
* Примара - סינגל, 2019	
* Mysto - אלבום אולפן, 2020	
* Mirabilis feat. Luna - אלבום משותף, 2021	
* Ой ходить сон - סינגל, 2022

== הרכב הלהקה ==

ההרכב הנוכחי:
* סרגיי קריבויאז Sergiy Kryvoyaz - גרואלינג (2007–היום), גיטרות (2008–היום)
* הלן קריבויאז Helen Kryvoyaz - קלידים (2008–2011), שירה נשית (2009–היום)
* סרגיי נובצ'נקו Sergiy Novachenko - תופים (2013–היום)
* איגור מרצ'נקו Igor Marchenko - גיטרת באס (2015–2016), קלידים (2016–היום)
* מריה מרצ'נקו Maria Marchenko - כינור (2015–היום)
* ארטם קרבצ'נקו Artem Kravchenko - גיטרת באס (2016–היום)
* מיכאל בוגייצ'וק Mikhail Bogaychuk - גיטרה מובילה (2017–היום)

== קישורים חיצוניים ==

קטגוריה:להקות מטאל גותי
קטגוריה:להקות מטאל סימפוני
קטגוריה:להקות אוקראיניות
צ'ארלס הרייד

צ'ארלס נלסון הרייד (באנגלית: Charles Nelson Herreid; ) היה פוליטיקאי אמריקאי מדקוטה הדרומית, איש המפלגה הרפובליקנית, שכיהן כמושל דקוטה הדרומית הרביעי בשנים 1901–1905. לפני כן, בשנים 1893–1897 הוא כיהן כסגן מושל המדינה השלישי.
==ראשית חייו==
צ'ארלס הרייד נולד במחוז דיין שבוויסקונסין, כבנם של נלס אולסן הרייד ושל תון קיטלסון הרייד, שניהם מהגרים מנורווגיה. הוא למד באוניברסיטת גיילסוויל שבוויסקונסין בשנים 1874–1878, ובאוניברסיטת ויסקונסין–מדיסון בשנים 1880–1882. ב-1881 הוא נשא לאישה את ג'אנט א. סלייד, והם עברו ב-1883 למחוז מקפרסון שב (כיום בדקוטה הדרומית), שם הוא כיהן כשופט המחוז בשנים 1881–1891.
==קריירה==
הרייד נבחר כסגן מושל דקוטה וכיהן בתפקיד בשנים 1893–1897 תחת המושל צ'ארלס שלדון. הוא שימש כיושב ראש הוועדה המרכזית של המפלגה הרפובליקנית במדינה בשנים 1898–1900, אז הוא נבחר כמושל דקוטה הדרומית. הוא כיהן כמושל מ-8 בינואר 1901 ועד 3 בינואר 1905.

במהלך תקופת כהונתו הראשונה כמושל, נעשו מאמצים לביצוע רפורמות בחוק הפלילי של המדינה, והפחתה בתעריפי הרכבות סייעה להקלת מצוקתם של החקלאים. הרייד פעל להרחבת בתי הספר המדינתיים, לטיפול באינדיאנים, ופיתוח כבישים טובים. במהלך תקופת כהונתו השנייה, הושגה שליטה על העסקים הגדולים, וכן על הכוח של המנגנונים הפוליטיים.

==לאחר כהונתו==
הרייד סירב להתמודד על תקופת כהונה שלישית כמושל, ושב לעיסוקו בעריכת דין בעיר אברדין. בנוסף לפעילותו הפוליטית ועיסוקו בעריכת דין, הוא היה במשך כל ימי חייו מנהל של חברת ביטוח, נשיא בנק, ראש מנהל המזון של דקוטה הדרומית, יושב ראש מחנות האימונים הצבאיים של המדינה, חבר בחבר הנאמנים של אוניברסיטת ויסקונסין, וחבר במועצת נגידי החינוך של דקוטה הדרומית. הוא גם שימש כחבר הוועד של הצלב האדום האמריקאי בדקוטה הדרומית.
==מותו==
צ'ארלס הרייד נפטר באברדין ב-6 ביולי 1928 בעקבות הרעלת מזון. הוא נטמן בבית הקברות ריברסייד ממוריאל פארק שבעיר.
==לקריאה נוספת==
<div style="direction: ltr;">
* [https://archive.org/details/biographicaldire0004unse/page/1448/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 4], Westport, Conn.; Meckler Books, 1978, p. 1449.
</div>

==קישורים חיצוניים==
* [https://www.nga.org/governor/charles-n-herreid/ צ'ארלס הרייד] באתר אגודת המושלים הלאומית 
* [https://politicalgraveyard.com/bio/hermann-herrero.html#222.60.26 צ'ארלס הרייד] באתר The Political Graveyard 
* 

קטגוריה:מושלי דקוטה הדרומית
קטגוריה:מושלי מדינות ארצות הברית מהמפלגה הרפובליקנית
קטגוריה:סגני מושלי דקוטה הדרומית
קטגוריה:שופטי בתי משפט במדינות ארצות הברית
קטגוריה:בוגרי אוניברסיטת ויסקונסין–מדיסון
קטגוריה:אמריקאים ממוצא נורווגי
קטגוריה:אמריקאים שנולדו ב-1857
קטגוריה:אמריקאים שנפטרו ב-1928
וורלדביט

וורלדביט (באנגלית: Worldbeat) הוא סוגה מוזיקלית המשלבת מוזיקת פופ או רוק עם מוזיקת עולם או פולק.<ref name=":0"></ref>

סוגה זו מאופיינת בדרך כלל במוטיבים אתניים ומסורתיים, בשילוב מוטיבים שנדלו מתוך המיינסטרים.<ref name=":1"></ref>

== רקע ==
באמצע שנות ה-80, המוזיקאי האקלקטי דן דל סנטו הנחה את התוכנית World Beat במסגרת תחנת הרדיו KUT באוסטין, טקסס, שהפכה את המונח לפופולרי.<ref></ref><ref></ref> אמני המיינסטרים שילבו השפעות של מוזיקת עולם בצלילים הידועים שלהם באותה העת, בעיקר דייוויד ברן, פיטר גבריאל (שהשיק ב-1982 את פסטיבל WOMAD) ופול סיימון.<ref name=":0" /><ref name=":1" /> בהתחלה, רוב ההשפעות הגיעו מאפריקה,<ref></ref> אסיה,<ref></ref> אמריקה הדרומית (במיוחד ברזיל),<ref></ref> המזרח התיכון ואמריקה המרכזית.<ref></ref> וורלדביט נחשב לתת-סוגה מוזיקלית משגשגת של מוזיקה פופולרית ועולמית, תוך שהיא ממשיכה להשפיע על אמנים חדשים.<ref name=":0" />

החל משנות ה-90 החל לפעול הפרויקט המוזיקלי הגרמני אניגמה, במסגרתו יצאו מספר אלבומים ולהיטים בין-לאומיים בסגנון וורלדביט.<ref></ref>

== קישורים חיצוניים ==

== הערות שוליים ==

קטגוריה:סגנונות מוזיקליים
קטגוריה:מוזיקה פופולרית
קטגוריה:שנות ה-1980 במוזיקה
קטגוריה:שנות ה-1990 במוזיקה
קטגוריה:שנות ה-2000 במוזיקה
קטגוריה:שנות ה-2010 במוזיקה
קטגוריה:שנות ה-2020 במוזיקה
עלי מוסא דקדוק

עלי מוסא דקדוק (בערבית: علي موسى دقدوق) המכונה גם אבו חסין סאג'ד הוא פעיל חזבאללה בכיר יליד הכפר עייתא א-שעב בדרום לבנון דמותו של עלי מוסא דקדוק מזוהה עם מספר תקיפות במזרח התיכון משום שלקח חלק בפעילות מבצעית וארגונית של חזבאללה וארגונים נוספים המקושרים לאיראן החל משנות ה-80.<ref name=":1"></ref> הוא נכלא על ידי האמריקאים בעיראק ושוחרר על ידי ממשלת עיראק.

המודיעין האמריקני טען כי עדותו של דקדוק במהלך כליאתו היא עדות מרכזית לשיתוף פעולה בין איראן לחזבאללה. נטען כי הוא היה מנחה מרכזי של רשת צלפים של כוח קודס של משמרות המהפכה בעיראק.<ref></ref>

== ביוגרפיה ==
דקדוק נולד בלבנון והחל משנת 1983 היה מעורב בפעילות צבאית נגד צה"ל בדרום לבנון ובאזור הביטחון כמו כן הוא השתתף במאבקים פנים-לבנוניים בין השנים 1988 ל-1990.

ב-2006 נשלח דקדוק לעיראק על ידי הנהגת חזבאללה לסייע למיליציות השיעיות בלחימה נגד צבא ארצות הברית וכוחות הקואליציה ושימש קצין מבצעים של חזבאללה בעיראק.

הוא נתפס על ידי חיילי ארצות הברית בבצרה, עיראק ב-20 במרץ 2007 יחד עם קייס אל-ח'זעלי ואחיו לאית' אל-ח'זאלי.<ref name=":2"></ref><ref name=":0" />

ב-16 בדצמבר 2011, הודיעו גורמים מהממשל האמריקאי והעיראקי על העברת דקדוק לידי ממשלת עיראק. תהליך זה בוצע לאחר שממשל אובמה קיבל הבטחות מהממשל העיראקי כי דקדוק יועמד לדין בגין פשעיו, ביניהם מעורבות בפיגוע שבו נרצחו חמישה חיילים אמריקאים.<ref name=":2" />

ב-2012 שחרר הממשל העיראקי את דקדוק ללבנון. חזרתו העלתה ביקורות בקרב גורמים אמריקאים וגילה את האתגרים המשפטיים והדיפלומטיים הנלווים לשחרור אסירים בעלי רקע טרוריסטי למרות בקשתו של הממשל האמריקאי כי דקדוק יועמד לדין על פשעיו העיראקאים טענו מנגד כי ממשלת עיראק לא מצאה צידוקים משפטיים להמשך החזקתו.

דקדוק חזר ללבנון וחידש את פעילותו במסגרת חזבאללה שם מונה לאחראי על הכשרת הכוחות המיוחדים של הארגון עד שמונה ב-2018 למפקד תיק הגולן.<ref name=":0" />

במהלך שהותו בעיראק דקדוק היה מעורב באימון פעילים שיעים עיראקים בתמיכה של כוח קודס האיראני ובפעילות מבצעית של מיליציות שיעיות נגד כוחות בעלות הברית הפעלתו של דקדוק וחזבאללה בעיראק מדגימה את הקשר העמוק בין הארגון לאיראן ולאסטרטגיה הרחבה של טהראן במזרח התיכון<ref name=":1" />

דובר צה"ל חשף ב-2019 כי דקדוק מונה לראש התשתית הצבאית של חזבאללה ברמת הגולן המכונה תיק הגולן התשתית כוללת עשרות פעילים המתגוררים בכפרי צפון הגולן ומצוידים באמצעי לחימה המטרה ליצור עבור חזבאללה יכולת התמודדות עם ישראל בחזית רמת הגולן בעת חירום.<ref name=":1" />

בדצמבר 2023 במהלך מלחמת חרבות ברזל חוסל בנו של עלי מוסא דקדוק, חסן עלי דקדוק פעיל גם הוא בתיק הגולן של חזבאללה באזור קוניטרה שבדרום סוריה, ואיתו שלושה פעילי חזבאללה בזמן שביצעו סיור סמוך לגבול.

==קישורים חיצוניים==

== הערות שוליים ==

קטגוריה:פעילי חזבאללה
קטגוריה:עייתא א-שעב
אולפני א.ר.ט.

אולפני א.ר.ט. (באנגלית: A.R.T. Studios) היו אולפני ההקלטות הפרטיים של המפיק המוזיקלי הגרמני-רומני מיכאל קרצו, שמוקמו באחוזתו בגבעות איביזה, ספרד.<ref name=":0"></ref> במאי 2009 נהרסו האחוזה יחד עם האולפנים. הם שימשו את קרצו עד שנת 2005, ואז התקבלה החלטה לעבור למערכת ממוחשבת ניידת בשם "אלכימאי" ומשנת 2010 מערכת חדשה בשם "מרלין".<ref name=":0" /><ref></ref><ref></ref>

אולפן זה תוכנן ונבנה על ידי גינטר וגנר וברנד סטבר (סידני/אוסטרליה) ושימש בהקלטה של כל ההפקות של קרצו (אניגמה, סנדרה וטראנס אטלנטיק אייר וייבס).<ref name=":0" />

== חדר בקרה ==
ברנד סטבר הגה את הרעיון ללכוד את כל הצלילים האקוסטיים מאחורי פיסת קנבס בגודל מלא שניתן למתוח מצד אחד של החדר לצד השני ולהציג בתור תמונה. האמן צייר שמי לילה עם אלפי כוכבים ומספר ערפיליות כוכבים קרובות מאוד, בדומה לתמונות שצולמו מטלסקופ החלל האבל. הקירות היו בנויים בסגנון בלוקים מאבני חול. הרמקולים הגדולים של המוניטור ומדפי הציוד החיצוני הוכנסו לאותם הקירות והכניסה לחדר הייתה דרך שתי קשתות אבני חול גדולות מאחור.

הרצפה כוסתה בשטיח מקיר לקיר שהודפס עם רפרודוקציה של פני הירח. בנוסף, היה חלון בצורת קשת בחזית החדר עם נוף במורד הגבעה אל הים.

== טכניקה ==
כל הציוד החיצוני חובר לקונסולת מיקסינג דיגיטלית גדולה שנבנתה בהתאמה אישית על ידי AMEK וחברת מגה אודיו לפי נוהלי העבודה המועדפים על מיכאל קרצו. הקונסולה הזו קטנה פיזית אבל יש לה 160 כניסות לאיסוף רוב האותות המגיעים מכל מקור MIDI, מחשב או מיקרופון ללא צורך בפאץ' ביי.

כל ההקלטה התבצעה על חומרת מערכת Pro Tools ועל הגרסה העדכנית ביותר של Emagic של תוכנת Logic Audio Platinum.

באולפנים הוקלטו אלבומים כמו (1990),<ref></ref> (1993),<ref></ref> ו- (1996).<ref></ref>

== הערות שוליים ==

קטגוריה:אולפני הקלטות
קטגוריה:אניגמה (פרויקט מוזיקלי)
חוכמת האדישות

The Subtle Art of Not Giving a F*ck: A Counterintuitive Approach to Living a Good Life (בעברית : "חוכמת האדישות" גישה בלתי צפויה להצלחה בחיים) הוא ספר עיון משנת 2016 של הבלוגר והסופר האמריקאי מארק מנסון.<ref name="markmanson"></ref> הספר מציג את אמונתו של מנסון שמאבקי החיים נותנים משמעות. ועוד הוא טוען שספרי עזרה עצמית טיפוסיים המציעים חיוביות חסרת משמעות שאינה מעשית ואינה מועילה, ובכך גורמת לבעיות שאנשים רבים מתמודדים איתם. הספר היה ברשימת רבי-המכר של הניו יורק טיימס.

== הוצאה ==
הספר יצא לאור ב-13 בספטמבר 2016.<ref name="harpercollins"></ref> פורסם בישראל ב־2019 תחת הוצאת "אור עם" ותורגם על ידי בן-ציון הרמן.<ref></ref>

== תוכן ==
הספר הוא תגובה לתעשיית העזרה העצמית ולמה שמנסון ראה כתרבות של חיוביות חסרת תכלית שאינה מעשית או מועילה לרוב האנשים.<ref name="franklyn"></ref> מנסון משתמש רבות מהחוויות האישיות שלו כדי להמחיש כיצד התמודדויות החיים נותנות להם לעיתים קרובות יותר משמעות, וזו, לטענתו, גישה טובה יותר מאשר לנסות כל הזמן להיות מאושר.<ref name="pushkar"></ref> גישתו וסגנון הכתיבה של מנסון זכו לביקורת מצד מתנגדיו, כספר המשתמש ב"אמת בוטה" ו"שפה לא נקיה" כדי להמחיש את רעיונותיו.<ref name="pushkar" /><ref name="rivera"></ref>

הספר כולל תשעה פרקים. הפרק הראשון, אל תנסה, נקרא על שם הפילוסופיה של צ'ארלס בוקובסקי, ששימש השראה מרכזית לספר.

== סיכום ==
מנסון טוען בספרו שאנשים צריכים לחפש משמעות דרך מה שהם מוצאים כחשוב ולעסוק רק בערכים שהם יכולים לשלוט בהם. ערכים (כגון פופולריות) שאינם בשליטתו של אדם הם, לפי הספר, 'ערכים רעים'. יתר על כן, אנשים צריכים לשאוף להחליף את הערכים הבלתי נשלטים הללו בדברים שיש להם את היכולת לשנות כגון, יושר או טוב לב. מנסון מזהיר עוד מלטעון ודאות לגבי ידע שהוא מחוץ לתפיסת האדם, במיוחד במקרה של ניסיון להשאיר מורשת. ניתן למצוא משמעות, טוען מנסון, כאשר אדם מבקש להנות מהרגע ולהעריך את העובדה שאנחנו בני תמותה והמוות הוא בלתי נמנע, והתודעה שהמוות הוא בלתי נמנע תגרם לנו לתרכז על מה שבאמת חשוב בחיים .<ref name="markmanson"/>

== עיבוד קולנועי ==
The Subtle Art of Not Giving a F*ck יצא לאקרנים כסרט דוקומנטרי בשנת 2023 כשמנסון עצמו קריין את הסרט.<ref></ref> את הסרט ביים ניית'ן פרייס והפיקו טום בלאקוול ומת'יו מטקאלף. הוא הופק על ידי GFC Films, Ingenious Media ו-Trellick Films. סרטי יוניברסל ששימשה כמפיצת הסרט.<ref></ref>

==קישורים חיצוניים==
* 
* 

== הערות שוליים ==

קטגוריה:ספרי עזרה עצמית
Jurassic Park: Survival

Jurassic Park: Survival (בעברית: "פארק היורה: הישרדות") הוא משחק וידאו וחלק מזיכיון "פארק היורה" שעתיד לצאת עבור קונסולות הפלייסטיישן 5, המחשב האישי ו-Xbox Series S/X. המשחק הוכרז בשנת 2023.<ref></ref>

קדימון ראשון למשחק שוחרר בחודש ינואר 2024.<ref></ref>

== משחקיות ==
המשחק משוחק מנקודת מבט של גוף ראשון (השחקנים רואים את העולם דרך עיני הדמות). השחקנים מגלמים את דמותה של מאיה ג'ושי, מדענית מתאגיד "InGen" שנשארת לכודה בפארק היורה יום לאחר אירועי הסרט הראשון.

על השחקנים לחקור את האי כדי למצוא דרך חזרה לציוויליזציה ובו זמנית להתחמק מהדינוזאורים המאיימים המהלכים בו חופשי.

השחקנים יכולים להתגבר על הדינוזאורים בעזרת מכניקות התגנבות מאשר בקרב פנים מול פנים מולם.<ref></ref><ref></ref>

== עלילה ==
עלילת המשחק מתרחשת יום לאחר אירועי הסרט הראשון. לאחר שהשורדים ברחו מהאי "איסלה נובלר", מדענית בשם מאיה ג'ושי, שעובדת עבור התאגיד "InGen" נשארת לכודה על האי וכעת מחפשת דרך לצאת ממנו בחיים.

== קישורים חיצוניים ==

* [https://jurassicparksurvival.com/ אתר המשחק הרשמי]
* 

== הערות שוליים ==

קטגוריה:משחקי וידאו
קטגוריה:משחקי פלייסטיישן 5
קטגוריה:משחקי Xbox Series X/S
קטגוריה:פארק היורה: משחקי וידאו
Goodbye Milky Way

"Goodbye Milky Way" (בעברית: "לְהִתְרָאוֹת שְׁבִיל הֶחָלָב") הוא שיר של הפרויקט המוזיקלי הגרמני אניגמה. הוא פורסם ב-18 ביולי 2006 כסינגל המוביל מתוך אלבום האולפן השישי שלהם, (2006).<ref name=":0"></ref> את השיר הוציאה חברת התקליטים וירג'ין רקורדס ברחבי העולם.<ref name=":0" />

יציאתו של הסינגל בפורמטים השונים בוטלה, אך מספר עותקים שלו על תקליטור הופצו.<ref></ref>

עשור לאחר יציאתו, הועלה השיר לרשת הזרמת המדיה ספוטיפיי, שם הצליח לצבור למעלה מ-8.4 מיליון השמעות בסך הכול.<ref></ref>

== רשימת השמעה ==
* הורדה דיגיטלית<ref name=":0" />
# "" – 5:58

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2006
קטגוריה:סינגלים מ-2006
קטגוריה:שירי אניגמה
קטגוריה:שירים באנגלית
קטגוריה:שירים שנכתבו על ידי מיכאל קרצו
קטגוריה:שירים שהופקו על ידי מיכאל קרצו
קטגוריה:שירי העידן החדש
קטגוריה:סינגלים בהוצאת וירג'ין רקורדס
שי אולארצ'יק

שי אולארצ'יק (נולד ב-1 במאי 1987) הוא מאמן כדורסל ישראלי המשמש כעוזר מאמן של הפועל ירושלים בליגת העל.

==קריירה==

אולארצ'יק שיחק בנעוריו במחלקת הנוער של הפועל ירושלים ומאוחר יותר החל לאמן במחלקה. הוא עבד גם בתיכון הימלפרב, תחילה כעוזר מאמן ולאחר מכן כמאמן ראשי. ב-2018 וב-2019 הוא הוביל את תיכון הימלפרב לזכייה באליפות הליגה של החינוך הממלכתי-דתי.<ref></ref>

בעונת 2020/21 הצטרף אולארצ'יק להפועל ירושלים כאנליסט וידאו. עונה לאחר מכן התמנה לעוזר מאמן והיה שותף לזכייתה של הקבוצה בגביע המדינה ולהעפלתה לגמר ליגת האלופות בכדורסל.

בתחילת עונת 2023/24 סירב מאמן הפועל ירושלים אלכסנדר דז'יקיץ' לשהות בישראל בשל פרוץ מלחמת חרבות ברזל ואולארצ'יק הדריך את הקבוצה במקומו. אולארצ'יק השיג שלושה ניצחונות בשישה משחקים, ובינואר 2024 שב לעמדת עוזר המאמן עם מיניויו של איליאס קנצוריס. קנצוריס פוטר במרץ 2024 ואולארצ'יק מונה למאמנה הזמני של הקבוצה, כאשר תאודורוס ינאקופולוס שימש כעוזרו. עם זאת, המנהל המקצועי, יונתן אלון החל להיות מעורב יותר ויותר בניהול המשחקים. אלון ניהל את משחק רבע גמר גביע המדינה נגד הפועל תל אביב בסוף מרץ ומאז הוא המשיך לנהל את הקבוצה. לקראת עונת 2024/25 מונה אלון באופן רשמי למאמנה הראשי של הקבוצה.

==קישורים חיצוניים==

[https://www.basket.co.il/all-time-coaches.asp?CoachId=532 דף המאמן] באתר מנהלת ליגת העל בכדורסל
==הערות שוליים==

קטגוריה:מאמני כדורסל ישראלים
קטגוריה:מאמני הפועל ירושלים בכדורסל
קטגוריה:ישראלים שנולדו ב-1987
צופף (מאכל)

צופף (בגרמנית: Zopf או Züpfe; בצרפתית:tresse; באיטלקית: treccia) הוא סוג של לחם שווייצרי, אוסטרי וגרמני העשוי מקמח לבן, חלב, ביצים, חמאה ושמרים.

== מאפיינים ==

צופף (שפירושו בגרמנית "צמה") מברישים בדרך כלל בחלמון ביצה ובמריחת ביצים או חלב לפני האפייה, ומעניקים לו את הקרום הזהוב שלו. הוא נאפה בצורת צמה ונאכל באופן מסורתי בימי ראשון בבוקר. השמות הגרמניים והצרפתיים נגזרים מצורת הלחם, כלומר "צמה".

צופף השווייצרי נבדל מלחמים אחרים בצורת צמה כמו החלה למשל או ההפקרנץ בכך שאיננו ממותק כלל.

== ראו גם ==
* פולה (מאכל)
* ואנוצ'קה

== קישורים חיצוניים ==

* צוריקי 

קטגוריה:מאכלי חג המולד
קטגוריה:המטבח השווייצרי
קטגוריה:המטבח הגרמני
קטגוריה:המטבח האוסטרי
קטגוריה:לחם
סמואל אלרוד

סמואל הריסון אלרוד (באנגלית: Samuel Harrison Elrod; ) היה עורך דין ופוליטיקאי אמריקאי מדקוטה הדרומית, איש המפלגה הרפובליקנית, שכיהן כמושל דקוטה הדרומית החמישי בשנים 1905–1907.
==ראשית חייו==
סמואל אלרוד נולד בקוטסוויל שבאינדיאנה. הוא התחנך בבית הספר הציבורי שבעירו, ולמד באוניברסיטת דה פאו, שם סיים ב-1882 לימודי משפטים. הוא נשא לאישה את מרי אלן מסטן, ולשניים נולדו שני ילדים.
==קריירה==
אלרוד עבר לקלארק שבטריטוריית דקוטה, שם הוא עסק בעריכת דין, היה מתווך לעסקי מקרקעין, ועסק בחקלאות. הוא היה חבר בוועידת החוקה שהתקיימה ב-1883 בסו פולס, היה פרקליט מחוז קלארק ב-1884, מנהל הדואר בשנים 1885–1887, פרקליט המדינה בשנים 1887–1897, וסוכן של הלשכה לענייני אינדיאנים בשנים 1892–1900.

לאחר שעלה בידו להיבחר כמועמד המפלגה הרפובליקנית, נבחר אלרוד כמושל דקוטה הדרומית, וכיהן בתפקיד מ-3 בינואר 1905 ועד 8 בינואר 1907. הוא המשיך במדיניות קודמו, צ'ארלס הרייד, לשליטה על מנגנון המפלגה בדקוטה הדרומית. במהלך תקופת כהונתו הוא היה יושב ראש ועדת הבנייה של הקפיטול המדינתי.

אלרוד העדיף שלא להתמודד על תקופת כהונה שנייה, ולאחר תום כהונתו כמושל הוא שב לעיסוקיו בעריכת דין ובחקלאות ליד קלארק.
==מותו==
סמואל אלרוד נפטר בקלארק ב-13 ביולי 1935. הוא נטמן בבית הקברות רוז היל שבעיר. העיירה אלרוד שבמחוז קלארק נקראה על שמו.
==לקריאה נוספת==
<div style="direction: ltr;">
* [https://archive.org/details/biographicaldire0004unse/page/1448/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 4], Westport, Conn.; Meckler Books, 1978, pp. 1449-1450.
</div>

==קישורים חיצוניים==
* [https://www.nga.org/governor/samuel-harrison-elrod/ סמואל אלרוד] באתר אגודת המושלים הלאומית 
* [https://politicalgraveyard.com/bio/elmquist-elwyn.html#436.28.94 סמואל אלרוד] באתר The Political Graveyard 
* 

קטגוריה:מושלי דקוטה הדרומית
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1856
קטגוריה:אמריקאים שנפטרו ב-1935
קו קרופורד

קו אייזק קרופורד (באנגלית: Coe Isaac Crawford; ) היה עורך דין ופוליטיקאי אמריקאי מדקוטה הדרומית, איש המפלגה הרפובליקנית, שכיהן כחבר הסנאט של דקוטה הדרומית בשנים 1889–1893, כתובע הכללי של המדינה בשנים 1893 - 1897, כמושל דקוטה הדרומית השישי בשנים 1907–1909, וכסנאטור מטעמה בשנים 1909 -1915.
==ראשית חייו==
קו קרופורד נולד בעייר וולניי שבאיווה. הוא התחנך בבתי ספר ציבוריים ועל ידי מורה פרטי. ב-1882 הוא סיים אל לימודיו בקולג' למשפטים של אוניברסיטת איווה. הוא החל לעסוק במקצוע בעיר אינדיפנדנס שבאיווה, וב-1883 עבר לפיר שב (כיום בדקוטה הדרומית). קרופורד היה נשוי פעמיים: נישואיו הראשונים היו למרי רובינסון, ולאחר מכן ללוויניה רובינסון. נולדו לו חמישה ילדים.
==קריירה==
בשנים 1887–1888 היה קופורד התובע של מחוז יוז שבטריטוריית דקוטה. ב-1889 הוא נבחר למועצת הטריטוריה, שהיה הבית העליון של בית המחוקקים שלה.

ב-1889, כאשר התקבלה דקוטה הדרומית כמדינה בארצות הברית, נבחר קורופורד כחבר הסנאט הראשון של המדינה. הוא המשיך וכיהן כתובע הכללי של המדינה בשנים 1893–1897. ב-1896 הוא התמודד בבחירות למושב של דקוטה הדרומית בבית הנבחרים של ארצות הברית, אך נוצח בבחירות. לאחר מכן הוא עבר לעיר יורון, ושימש כפרקילט של חברת הרכבות של שיקגו ונורת' וסטרן בשנים 1897–1903.

ב-1906 נבחר קרופורד כמושל דקוטה הדרומית, תפקיד בו הוא כיהן מ-8 בינואר 1907 ועד 5 בינואר 1909. באותה שנה הוא התמודד על מושב בסנאט של ארצות הברית, ניצח בבחירות וכיהן בו עד 1915, לאחר שבבחירות של 1914 נוצח בניסיונו להיבחר לתקופת כהונה שנייה בסנאט. לאחר מכן הוא שב ליורון ועסק בעריכת דין עד 1934, כאשר פרש מעיסוק פעיל ומהחיים הפוליטיים.
==מותו==
קו קרופורד נפטר בעיר ינקטון שבדקוטה הדרומית ב-25 באפריל 1944. הוא נטמן בבית הקברות אוקלנד שבאיווה סיטי.
==לקריאה נוספת==
<div style="direction: ltr;">
* [https://archive.org/details/biographicaldire0004unse/page/1450/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 4], Westport, Conn.; Meckler Books, 1978, p. 1450.
</div>

==קישורים חיצוניים==

* [https://www.nga.org/governor/coe-isaac-crawford/ קו קרופורד] באתר אגודת המושלים הלאומית 
* 
* [https://politicalgraveyard.com/bio/crawford.html#246.41.47 קו קרופורד] באתר The Political Graveyard 
* 

קטגוריה:מושלי דקוטה הדרומית
קטגוריה:מושלי מדינות ארצות הברית מהמפלגה הרפובליקנית
קטגוריה:חברי הסנאט של ארצות הברית מדקוטה הדרומית
קטגוריה:סנאטורים חברי המפלגה הרפובליקנית
קטגוריה:התובעים הכלליים של דקוטה הדרומית
קטגוריה:חברי בית המחוקקים של דקוטה הדרומית
קטגוריה:בוגרי אוניברסיטת איווה
קטגוריה:עורכי דין אמריקאים במאה ה-19
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1858
קטגוריה:אמריקאים שנפטרו ב-1944
רוברט וסי

רוברט סקדן וסי (באנגלית: Robert Scadden Vessey; ) היה פוליטיקאי אמריקאי מדקוטה הדרומית, איש המפלגה הרפובליקנית, שכיהן כמושל דקוטה הדרומית השביעי בשנים 1909–1913.
==ראשית חייו==
רוברט וסי נולד באושקוש שבוויסקונסין, כבנם של צ'ארלס ואליזבת וסי. אביו היה מטיף מתודיסטי, ואמו מהגרת מאנגליה. הוא התחנך באושקוש, ולזמן מה למד בקולג' המסחרי המקומי לפני שהעביר את חמש השנים הבאות כחוטב עצים בצפון ויסקונסין.

ב-1882 נשא וסי לאישה את פלורנס אלברט. הזוג עבר למקום בשם "סקווטרס קליים", שכיום ידוע כעיירה פלזדנט שבמחוז ג'ראולד שבדקוטה הדרומית, ונולדו להם ארבעה ילדים.
==קריירה==
ב-1905 נבחר וסי כחבר הסנאט של דקוטה הדרומית. הוא כיהן בו עד ינואר 1909 ובשנה האחרונה לכהונתו בו הוא היה נשיא הסנאט. על אף מגבלותיו כנואם בציבור, הוא הוביל צעדים פרוגרסיביים בפעילות הסנאט.

מועמדותו של וסי כמושל דקוטה הדרומית נתמכה על ידי רבים בשל פעילותו החיובית בסנאט. כמושל הוא פעל לשמירת שלום בקרב הפרוגרסיביים של דקוטה הדרומית, ושאף להגביר את שליטת הממשלה. הוא גם היה המושל הראשון שהנהיג את קיומו של יום האם כחג ציבורי.

ב-1910 התמודד וסי בבחירות לתקופת כהונה שנייה כמושל, ומולו ניצב מועמד עצמאי בשם ג'ורג' ו. איגן. על אף הפופולריות של איגן בקרב ציבור הבוחרים, ניצח וסי הן אותו והן את המושל לשעבר סמואל אלרוד בהתמודדות על מועמדות המפלגה הרפובליקנית. בבחירות הכלליות הוא המשיך וניצח את מועמד המפלגה הדמוקרטית, צ'ונסי ל. ווד. לאחר תום כהונתו כמושל, עבר וסי לפסדינה, קליפורניה, שם הוא החזיק והפעיל עסק למקרקעין.
==מותו==
רוברט וסי נפטר בפסדינה ב-18 באוקטובר 1929. הוא נטמן בבית הקברות מאונטיין ויו שבאלטדינה, קליפורניה. ביתו שבווסינגטון ספרינגס, דקוטה הדרומית, הוכנס ב-1978 אל המרשם הלאומי של מקומות היסטוריים.
==לקריאה נוספת==
<div style="direction: ltr;">
* [https://archive.org/details/biographicaldire0004unse/page/1450/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 4], Westport, Conn.; Meckler Books, 1978, pp. 1450-1451.
</div>

==קישורים חיצוניים==
* [https://www.nga.org/governor/robert-scadden-vessey/ רוברט וסי] באתר אגודת המושלים הלאומית 
* [https://politicalgraveyard.com/bio/verna-vigorito.html#624.87.55 רובר וסי] באתר The Political Graveyard 
* 

==הערות שוליים==

קטגוריה:מושלי דקוטה הדרומית
קטגוריה:מושלי מדינות ארצות הברית מהמפלגה הרפובליקנית
קטגוריה:חברי בית המחוקקים של דקוטה הדרומית
קטגוריה:אמריקאים ממוצא אנגלי
קטגוריה:אמריקאים שנולדו ב-1858
קטגוריה:אמריקאים שנפטרו ב-1929
אלייז'ה הירש

אלייז'ה הירש (באנגלית: Elijah Hirsh; נולד ב-25 באוגוסט 1997) הוא כדורסלן אמריקאי-ישראלי המשחק בעמדות הפאוור פורוורד והסנטר בהפועל גלבוע גליל מהליגה הלאומית בכדורסל.

== קריירת תיכונים ומכללות ==
הירש נולד בוודסטוק, ג'ורג'יה, ולמד בבית הספר התיכון של העיר ובקינגס אקדמי.

ב-2015 החל לשחק כדורסל מכללות באוניברסיטת ריינהרדט מה-NCAAM, אך שיחק במדיה ארבעה משחקים בלבד בשתי עונות וב-2017 עבר למכללת ברי מחטיבה III של ה-NCAA.

בעונתו הראשונה בקבוצה הוא העמיד ממוצעים של 15.3 נקודות ו-8.6 ריבאונדים לצד 2 חסימות למשחק, נבחר לחמישיית העונה באזור ה-SAA ואף רשם שיא אוניברסיטה של 10 חסימות בהפסד 82–83 להנדריקס, לצד 24 נקודות ו-9 ריבאונדים.

ב-2018 נבחר הירש לחמישיית האזור ולשחקן השנה, לאחר שהעמיד ממוצעים של 17.5 נקודות (שני ב-SAA), 9.2 ריבאונדים (ראשון באזור) ו-1.9 נקודות למשחק.

== קריירה מקצועית ==
ביולי 2019 קיבל הישר אזרחות ישראלית וחתם באליצור קריית אתא מהליגה הלאומית בכדורסל. בעונת , שהופסקה בעקבות מגפת הקורונה בישראל, הוא העמיד ממוצעים של 5.9 נקודות ו-2.9 ריבאונדים למשחק, ובעונת הוביל את הקבוצה לרבע גמר הליגה (בו הפסידה לאליצור עירוני נתניה), העלה את ממוצעיו ל-14.3 נקודות ו-6.9 ריבאונדים למשחק ונבחר לחמישיית העונה.

ב-30 ביוני 2021 חתם במכבי עירוני רמת גן מהליגה הלאומית. בעונת הוא רשם 13 נקודות ו-7 ריבאונדים בממוצע למשחק והוביל את רמת גן לגמר הליגה, בו הפסידה לקבוצתו לשעבר קריית אתא. בעונה הבאה, עונת , הוביל את הקבוצה לזכייה באליפות ולעלייה לליגת העל בכדורסל כשהעמיד ממוצעים של 13.5 נקודות ו-6.7 ריבאונדים למשחק.

ב-31 בדצמבר 2023 חתם בהפועל גלבוע גליל לשארית עונת , וב-2 באפריל 2024 קבע שיא קריירה של 34 נקודות בניצחון 81–70 על א.ס. רמת השרון.

== חיים אישיים ==
הירש נולד בוודסטוק, ג'ורג'יה, למייקל וג'ו לין הירש, והוא יהודי. הוא עלה לישראל ב-2019 וקיבל אזרחות ישראלית. באוקטובר 2022 חשף כי בנו מת בלידה.

== קישורים חיצוניים ==

== הערות שוליים ==

קטגוריה:כדורסלנים ישראלים
קטגוריה:ג'ורג'יה: כדורסלנים
קטגוריה:כדורסלנים אמריקאים
קטגוריה:כדורסלנים יהודים אמריקאים
קטגוריה:כדורסלני עירוני קריית אתא
קטגוריה:כדורסלני מכבי עירוני רמת גן
קטגוריה:כדורסלני הפועל גלבוע גליל
קטגוריה:עולים בשנות ה-2010
קטגוריה:אמריקאים שנולדו ב-1997
קטגוריה:ישראלים שנולדו ב-1997
חדשון בעברית קלה

חדשון בעברית קלה הוא אתר אינטרנט שמופעל על ידי האגף לחינוך מבוגרים במשרד החינוך ומציג ידיעות חדשותיות בעברית קלה ובניקוד חלקי או מלא בצירוף ביאורי מילים ומושגים. האתר נועד ללומדי עברית בארץ ובעולם. האתר החליף את עיתון שער למתחיל.

== היסטוריה ==
בין השנים 1956–2012 יצא לאור בישראל השבועון "שער למתחיל" במטרה לסייע לעולים חדשים וללומדי עברית בארץ ובעולם לתרגל קריאת עברית ולהתעדכן בחדשות בשפה קלה. העיתון חדל לצאת בשנת 2012.

בשנת 2014 נעשה ניסיון ראשון להקים אתר אינטרנט שיחליף את העיתון. אתר זה פעל עד ראשית שנת 2015 אך פעילותו פסקה בשל בעיות טכנולוגיות. בחודש יולי 2016 חודשה הפעילות באתר חדש. באתר זה עולות ידיעות חדשותיות וכתבות מארכיון שער למתחיל. חלק מהתכנים באתר אף מוקלטים. באתר נעשה שימוש על ידי עולים חדשים, מורים לעברית, אולפנים להוראת עברית ולומדי עברית בארץ ובעולם.

במקביל לאתר זה מפעיל משרד החינוך אתר מקביל המיועד לילדים בגיל בית ספר יסודי<ref></ref>.

== קישורים חיצוניים ==
* [https://hadshon.edu.gov.il/ אתר רשמי]
* ציפי מזר, [https://meyda.education.gov.il/files/AdultEducation/hed_haulpan/hed_106_tzipi_mazar.pdf חדשון בעברית קלה במרשתת], הד האולפן החדש, גיליון 106, אביב תשע“ז 2017.

==הערות שוליים==

קטגוריה:עיתונות בעברית
קטגוריה:הוראת העברית
קטגוריה:אתרי אינטרנט ישראליים
גניה גנדלמן

גניה גנדלמן (נולדה ב-1951), היא פסלת וציירת ישראלית.

== ביוגרפיה ==
גנדלמן נולדה וגדלה באוקראינה, ברית המועצות. בוגרת האקדמיה לאמנות בלבוב. היא עלתה לישראל ב-1975. בוגרת מכון אבני לאמנות, תל אביב. בשנים 1977–1978 לימדה קרמיקה ופיסול, בתי ספר בקריית אונו ובשנים 1979–1984 לימדה פיסול במרכז קהילתי ביהוד.

בשנת 2015 הציבה ארבעה פסלי אבן, אנרגיה, הגירה, מדיה וחברות בפארק האקו תעשייתי נאות חובב. הפסלים עשויים מאבן ירושלמית ואבן מצפה רמון מאזור הנגב ומצופים בשכבה דקה של סילר למניעת חדירת רטיבות ולכלוך.

הציגה בתערכות יחיד והשתתפה בסימפוזיונים בינלאומיים ברחבי העולם. מעל 100 פסלי חוצות שלה נמצאים בערים רבות בישראל ובעולם. היא ייצגה את ישראל בסין, ברזיל, יפן, מקסיקו, הולנד שווייץ והודו.

== תערוכות יחיד ==
* סדנה לאמנות, יבנה - "אנושות", 2014
* בית האמנים על שם יוסף זריצקי, תל אביב
* מוזיאון לאמנות מודרנית, קיבוץ חניתה, 2008
* גלריה "מגדל", תל אביב
* מוזיאון "חאן", אשקלון
* מוזיאון השפלה, קיבוץ כפר מנחם
* מוזיאון רמת גן לאמנות ישראלית

== פסלים במרחב הציבורי ==
* הישרדות - רמת פנקס
* בית הרוחות - חולון, 1998
* מהסס - מעלות-תרשיחא, 1999
* אנדרטה - מינכן 1972 - נווה סביון, אור יהודה, 2003
* טבעת מביוס - קדימה-צורן, 2003
* אנדרטה לשלום - 2004
* טיפת החיים - דרך הפסלים בחצרים, 2005
* אנדרטה - גבעתי, 2005
* סמך - אשדוד, 2006
* קשר - ג'וליאן, צרפת, 2007
* ידידות - ברוסק, ברזיל, 2007
* אנרגיה של אש - רחוב שלום עליכם, נתניה, 2007
* מושג החיים - שנג'ן, הרפובליקה העממית של סין, 2007
* קונפליקט פנימי - פתח תקווה, 2008
* דורות - רחובות
* קשר - שוהם, 2008
* יער סוער - כרמיאל, 2009
* התקדמות הפירות - חולון, 2009
* רבדים חברתיים - 2010
* שמשון ודלילה - אשקלון, 2010
* אנושיות - הרפובליקה העממית של סין, 2011
* עימות - רומניה, 2011
* עץ החיים - הרפובליקה העממית של סין, 2012
* לידה - צומת הרחובות לבונה ואלמוגן, שכונת הנחלים, מודיעין-מכבים-רעות, 2012
* תקווה - ירושלים, 2013
* אנרגיה - פארק האקו תעשייתי נאות חובב, 2015
* הגירה - פארק האקו תעשייתי נאות חובב, 2015
* מדיה - פארק האקו תעשייתי נאות חובב, 2015
* חברות - פארק האקו תעשייתי נאות חובב, 2015
* אותיות תם - שדרות רבין, ראשון לציון, 2016
* גינת יניב ויסר - גבעתיים

==גלריה==
<gallery caption="" widths="150px" heights="150px" perrow="4">
קובץ:Birth - sculpture by Genia Gendelman, in haNahalim neighborhood Modiin 2012.jpg|לידה, מודיעין-מכבים-רעות
קובץ:PikiWiki Israel 15857 quot;Energy of Firequot; by Genia Gendelman in.JPG|אנרגיה של אש, נתניה
</gallery>

== ראו גם ==
* פיסול חוצות במודיעין-מכבים-רעות

==קישורים חיצוניים==

* [https://museum.imj.org.il/artcenter/newsite/he/?artist=גנדלמן,%20גניה&list=ג גניה גנדלמן], באתר מוזיאון ישראל, ירושלים
* [https://www.da-magazine.co.il/אומנות/הפסלת-גניה-גנדלמן// הפסלת גניה גנדלמן], באתר D+A Magazine
* רוני ראובן, [http://www.canartmagazine.com/Heb/Images/Articles/PDF/141247233430699.pdf "אנושות" - גניה גנדלמן הסדנה לאמנות יבנה]
* 

== הערות שוליים ==

קטגוריה:פסלות ישראליות
קטגוריה:ציירות ישראליות
קטגוריה:ישראליות שנולדו ב-1951
כללי המשחק (סדרת טלוויזיה אמריקאית)

כללי המשחק (באנגלית: Tracker) היא סדרת טלוויזיה אמריקאית מסוג דרמת פעולה שנוצרה על ידי בן ה. וינטרס המבוססת על הספר כללי המשחק של הסופר ג'פרי דיבר. בסדרה מככב ג'סטין הארטלי בתפקיד קולטר שו, איש הישרדות וגשש מיומן שמתפרנס על ידי סיוע לאכיפת החוק ואזרחים פרטיים בתמורה לפרסים כספיים.<ref></ref>

הסדרה שודרה בבכורה ב-11 בפברואר 2024, בעקבות סופרבול LVIII ב־CBS . במרץ 2024, הסדרה חודשה לעונה שנייה. <ref></ref><ref></ref>

== שחקנים ודמויות ==
=== ראשיות ===
* ג'סטין הארטלי בתור קולטר שו, זאב בודד עם כישורי הישרדות ומעקב נרחבים שמשוטט בדרכים. שו מתפרנס מסיוע לאנשי אכיפת החוק ולאזרחים פרטיים בתמורה לפרסים כספיים.
* רובין וייגרט בתפקיד טדי ברואין, יחד עם ולמה מסייעת לשו בחיפוש אחר מקרים
* אבי מקאני בתור ולמה ברואין זוגתה של טדי
* אריק גרייז בתור בוב אקסלי, מסייע לשו מנקודת מבט טכנית
* פיונה רנה בתור ריני, עורכת דין המסייעת לשו בעניינים משפטיים ומהווה עניין רומנטי<ref></ref>

=== שחקנים אורחים - עונה 1 ===
* לי טרגסן בתור אשטון שו, אביו של קולטר שנהרג בנסיבות מסתוריות כשקולטר היה צעיר (פרק 1)
* מתיו נלסון-מהוד בתור ראסל שו הצעיר, אחיו הגדול של קולטר (פרק 1)
* ונדי קרוסון בתפקיד מרי דאב שו, אמו של קולטר<ref></ref> (פרק 2) 
* אנג'ה סביץ' בתור קירה סטין (פרק 3) 
* ריצ'רד הרמון בתור מאט ווינסלו (פרק 3)
* בראדלי סטרייקר בתור טום טוזר (פרק 3) 
* מארלי שלטון בתור אריקה קנדי (פרק 4)
* סופיה פרנס בתפקיד בילי מטלון (פרק 6) 
* דיאן דואן בתור סאן מאי (פרק 7)
* דיאנה-מריה ריבה בתפקיד הבלשית הלן ברוק (פרק 9)
* גיל ברמינגהם בתור גאס, חבר של אביה של ריני (פרק 10) 
* פיטר סטורמר בתפקיד וולטס
* מליסה רוקסבורג כדורי, אחותו הצעירה של קולטר שהיא פרופסור לפיזיקה באוניברסיטת וויומינג למדעים (פרק 11)
* ג'נסן אקלס בתור ראסל שו הבוגר, אחיו הבכור המנוכר של קולטר (פרק 12)
*ג'ניפר מוריסון - ליזי הוקינג, חברת משפחה של קולטר (פרק 13) 

== הפקה ==
=== פיתוח ===
הסדרה מופקת על ידי 20th Television ומבוססת על ספר של ג'פרי דיבר. הסדרה נבחרה לפיילוט על ידי CBS ביולי 2022. בדצמבר 2022 התקבלה ההזמנה לסדרה. <ref></ref> ב-4 במרץ 2024, הסדרה חודשה לעונה שנייה.<ref name="S2Renewal"></ref>

=== ליהוק ===
בינואר 2021, ג'סטין הארטלי הצטרף לסדרה בתור קולטר שו. בספטמבר 2022 לוהקה מרי מקדונל לתפקיד מרי דאב שו, אך מאוחר יותר הוחלפה בונדי קרוסון<ref name="McDonnell"></ref> באותו חודש הצטרפו לסדרה גם רובין וייגרט, אבי מקאני ואריק גרייז.

=== צילומים ===
הסדרה צולמה בקולומביה הבריטית, קנדה, סביב אזור המטרו של ונקובר, ובאולפני הקולנוע של ונקובר.<ref name="CH1"></ref>

== שידור ==
הסדרה עלתה לשידור ב־11 בפברואר 2024, ב־CBS בארצות הברית בתור התוכנית המובילה אחרי הסופרבול LVIII .

הסדרה עלתה לשידור ב- Disney+ ב-3 באפריל 2024.

== קבלה ==
אתר הביקורות Rotten Tomatoes דיווח על דירוג אישור של 88% על סמך 16 ביקורות מבקרים. באתר Metacritic, המשתמש בממוצע משוקלל, הסדרה קיבלה ציון של 64 מתוך 100 על סמך 12 מבקרים, מה שמצביע על "ביקורות חיוביות בדרך כלל".

== קישורים חיצוניים ==
* 

== הערות שוליים ==

קטגוריה:פוקס: תוכניות וסדרות
קטגוריה:CBS: תוכניות וסדרות
קטגוריה:סדרות פעולה אמריקאיות
בית החולים שוהדא אל-אקצא

בית החולים שוהדא אל-אקצא (בערבית: مستشفى شهداء الأقصى الحكومي. נוסד ב-2001) הוא בית החולים היחיד הממוקם במרכז רצועת עזה בדיר אל-בלח. נכון לשנת 2018, בית חולים זה הוא אחד מחמישה עשר בתי חולים ציבוריים ברצועת עזה ומנוהל על ידי אונר"א, משרד הבריאות של חמאס וארגונים לא ממשלתיים שונים. בית החולים שירת עד לאחרונה כ-18,000 חולים מדי חודש. לפי משרד הבריאות של חמאס, במיון של בית החולים היו למעלה מ-11,000 ביקורים.<ref></ref><ref></ref><ref></ref> בשנת 2018 היו בבית החולים 166 מיטות.<ref></ref>

== היסטוריה ==

במהלך הסכסוך הישראלי-פלסטיני המתמשך, בית החולים נפגע מהלחימה. בשנת 2014 פגעו מספר פגזים ביחידה לטיפול נמרץ בבית החולים במסע הפצצות של צה"ל שכוון נגד טילים נגד טנקים שהציב חמאס באזור. ארבעה פלסטינים נהרגו, וכארבעים נוספים נפצעו.<ref></ref>

במהלך מלחמת חרבות ברזל הגיעו פליטים רבים אל מתחם בית החולים, וכתוצאה מכך הייתה בבית החולים צפיפות עצומה.<ref></ref><ref></ref> תקיפות אוויריות של צה"ל בדיר אל-בלח ובסביבות בית החולים הביאו למאות הרוגים ופצועים.<ref></ref>

== הערות שוליים ==

קטגוריה:רצועת עזה: בתי חולים
קטגוריה:נפת דיר אל-בלח
יובל שלום

יובל שלום (נולדה ב-16 באוגוסט 1998) היא כדורגלנית ישראלית המשחקת כקיצונית בצד ימין בקבוצת הפועל תל אביב.

== חייה המוקדמים ==
שלום נולדה באשקלון בת לרון שלום ונטלי מליקסון. היא אחייניתו של שחקן הכדורגל מאור מליקסון ואחת משמונה אחים. היא גדלה בגן יבנה ובגיל 10 עברה ליבנה שם למדה בתיכון גינסבורג האלון במגמת מחשבים.

בצה"ל שירתה במצ"ח בתור חוקרת פלילית בבסיס באר שבע, בהמשך יצאה לקורס קצינים ושימשה כקצינת שיטור במשך כעשרה חודשים ולאחר מכן כקצינת חקירות במשך שנה.
יובל שלום במדי צה"ל במהלך מילואים ב[[מלחמת חרבות ברזל]]

== קריירה ==
קריירת הכדורגל של שלום החלה באופן מקצועי במכבי יבנה ב-2020 באותה שנה שיחקה 15 משחקים והבקיעה 8 שערים.<ref name=":0"></ref>

בשנת 2021 חתמה בקבוצת הנשים של הפועל תל אביב. היא תיארה את המעבר להפועל כהחלטה המשמעותית בקריירה שלה. בעונתה הראשונה שיחקה 10 משחקים והבקיעה 7 שערים.<ref name=":0" /> שנה לאחר מכן שיחקה 23 משחקים והבקיעה 11 שערים כולל רביעייה נגד אילת.

== חיים אישיים ==
שלום מתגוררת ועובדת בתל אביב כמפתחת תוכנה. היא גדלה כאוהדת הפועל באר שבע בעקבות דודה שחקן העבר מאור מליקסון אך כיום היא אוהדת הפועל תל אביב ומגיעה למשחקי הקבוצה.

היא החלה לעסוק כפרשנית כדורגל במהלך אולימפיאדת פריז 2024 כאשר שידרה את משחקי כדורגל הנשים. 

==קישורים חיצוניים==
* 

== הערות שוליים ==

קטגוריה:כדורגלניות ישראליות
קטגוריה:כדורגלניות הפועל תל אביב
קטגוריה:יבנה: כדורגלנים
קטגוריה:בוגרות תיכון גינסבורג (יבנה)
קטגוריה:בוגרי תיכון גינסבורג (יבנה)
קטגוריה:ישראליות שנולדו ב-1998
קטגוריה:ישראלים שנולדו ב-1998
קטגוריה:פרשני כדורגל ישראלים
משחק אסטרטגיה מבוסס תורות

משחק האסטרטגיה מבוסס התורות "[[הקרב על ווסנות'"]]
משחק האסטרטגיה מבוסס התורות "[[FreeCol"]]
משחק אסטרטגיה מבוסס תורות (באנגלית: Turn-based strategy, או בקיצור TBS) הוא תת־ז'אנר של משחקי אסטרטגיה בהם מושם דגש על חשיבה אסטרטגית, קבלת החלטות טקטיות, וניהול משאבים, בעוד שכל שחקן במשחקים הללו צריך לבצע בתורו כמות מוגבלת או בלתי מוגבלת של פעולות.

==היסטוריה==
הז'אנר פותח במקור בהשראת משחקי הלוח ומשחקי המלחמה השולחניים המסורתיים.

אחד מהמשחקים הראשונים למחשב בז'אנר זה היה המשחק "Computer Bismarck" שיצא ב-1980 עבור מחשבי ZX81. בעוד שבתחילה תעשיית משחקי הווידאו התמקדה בעיקר ביצירת גרסאות ממוחשבות של משחקי הלוח השולחניים המסורתיים עבור המחשב האישי, בסופו של דבר חברות הפיתוח החלו ליצור משחקי אסטרטגיה מבוססי תורות מקוריים לחלוטין.

כמה מהמשחקים הפופולריים ביותר בז'אנר כוללים את סדרת משחקי "Civilization", את סדרת משחקי "Heroes of Might and Magic",<ref></ref> את המשחק "Panzer General" , את סדרת משחקי Warlords <ref>[http://www.cgwmuseum.org/galleries/index.php?year=1991&pub=2&id=88 Computer Gaming World's 1991 Games of the Year Awards], s38-40</ref> ואת סדרת "Age of Wonders".<ref></ref>

==משחקיות==
במשחקי אסטרטגיה מבוססי תורות, השחקן שולט בדרך כלל ביחידות בודדות, בצבאות שלמים או בציוויליזציות שלמות, והוא צריך לנהל אותם דרך רצף של תרחישים או קמפיינים אשר קשורים זה בזה. המשחקים בז'אנר לרוב כוללים את האלמנטים הבאים:
* קרבות מבוססי תורות - במשחקים הללו הקרבות מתקיימים כאשר כל שחקן מבצע בתורו כמות מוגבלת או בלתי מוגבלת של פעולות על מנת לבצע פעולות אסטרטגיות שונות שיכולות להשפיע באופן מהותי על תוצאות הקרבות.
* ניהול משאבים - במשחקים הללו בדרך כל השחקן צריך לנהל באופן יעיל משאבים כמו כספים, חומרי גלם או אוכלוסייה על מנת להקים מבנים, לגייס יחידות צבא, ולהרחיב את ההשפעה של הציוויליזציה בה שולטים.
* תכנון אסטרטגי - תכנון ארוך טווח וקבלת החלטות אסטרטגיות הם מהשיקולים החשובים ביותר במשחקי אסטרטגיה מבוססי תורות. בדרך כלל צריך גם לקחת בחשבון דברים כמו דיפלומטיה, טכנולוגיות חדשות, וטקטיקות צבאיות על מנת להביס את היריבים.

== ראו גם ==
* ערכים על משחקי אסטרטגיה ממוחשבים מבוססי תורות

==קישורים חיצוניים==

==הערות שוליים==

*
קטגוריה:סוגות משחקי וידאו
אמה אוסטרווחל

אמה אוסטרווחל (בהולנדית: Emma Oosterwegel; נולדה ב-29 ביוני 1998) היא אתלטית הולנדית, זוכת מדליית ארד אולימפית (טוקיו 2020) בקרב שבע.

== ביוגרפיה ==
אוסטרווחל נולדה בדוונטר שבהולנד.

=== 2019 ===
באליפות העולם שנערכה באוקטובר בדוחה שבקטר סיימה במקום שביעי בקרב שבע בשיא אישי חדש של 6,250 נקודות.

=== 2021 ===
==== מדליית ארד אולימפית ====
באולימפיאדת טוקיו שנערכה באוגוסט זכתה במדליית ארד בקרב שבע בשיא אישי חדש של 6,590 נקודות, אחרי נפיסטו ת'יאם מבלגיה (6,791 נקודות) ובת ארצה אנוק פטר (6,689 נקודות), תוך קביעת שיאים אישיים חדשים בריצת 100 מטר משוכות (13.36 שניות), בקפיצה לגובה (1.80 מטר), בריצת 200 מטר (24.25 שניות), בהטלת כידון (54.60 מטר) ובריצת 800 מטר (2:11.09 דקות).

=== 2022 ===
באליפות העולם שנערכה ביולי ביוג'ין שבאורגון, ארצות הברית, סיימה במקום שביעי בקרב שבע בתוצאה של 6,440 נקודות.

באליפות אירופה שנערכה באוגוסט במינכן שבגרמניה השתתפה בקרב שבע, אך לא סיימה את התחרות.

=== 2023 ===
באליפות העולם שנערכה באוגוסט בבודפשט שבהונגריה סיימה במקום חמישי בקרב שבע בתוצאה של 6,464 נקודות.

== שיאים אישיים ==
=== אצטדיון ===
* ריצת 100 מטר משוכות: 13.36 שניות (2021)
* קפיצה לגובה: 1.80 מטר (2021)
* הדיפת כדור ברזל: 14.47 מטר (2023)
* ריצת 200 מטר: 24.25 שניות (2021)
* קפיצה לרוחק: 6.40 מטר (2021)
* הטלת כידון: 56.66 מטר (2023)
* ריצת 800 מטר: 2:11.09 דקות (2021)
* קרב שבע: 6,590 נקודות (2021)

==== אולם ====
* ריצת 60 מטר משוכות: 8.43 שניות (2023)
* קפיצה לגובה: 1.80 מטר (2020)
* הדיפת כדור ברזל: 14.45 מטר (2021)
* קפיצה לרוחק: 6.07 מטר (2019)
* ריצת 800 מטר: 2:18.53 דקות (2020)
* קרב חמש: 4,306 נקודות (2020)

== קישורים חיצוניים ==

קטגוריה:אתלטיות הולנדיות
קטגוריה:מתחרות בקרב שבע
קטגוריה:מתחרות בקרב שבע באולימפיאדת טוקיו (2020)
אתלטיות הולנדיות באולימפיאדת טוקיו
קטגוריה:זוכות מדליית ארד אולימפית באולימפיאדת טוקיו (2020): אתלטיקה
קטגוריה:הולנדיות שנולדו ב-1998
אלסנדרו סקארנו

אלסנדרו סקארנו (נולד ב-3 בספטמבר 1983) הוא פוליטיקאי סן מרינזי שהיה אחד משני הקפיטן עוצר (ראשי הממשלה של סן מרינו) מ-1 באפריל 2023 עד 1 באוקטובר 2023. יחד עמו כיהנה אדל טוניני .

== ביוגרפיה ==
סקארנו נולד בבורגו מג'ורה, העיר השנייה בגודלה בסן מרינו, והוא בעל תואר במשפטים מאוניברסיטת בולוניה.

משנת 2002 הוא חבר במפלגה הנוצרית-דמוקרטית של סן-מרינו הוא כיהן בבית המחוקקים ה-XXVII של המועצה הגדולה והכללית משנת 2008 עד 2012. ושוב בבית המחוקקים ה-XX מאז 2019 שם הוא חבר בוועדות החוץ והפנים.

סקארנו הוא חובב נסיעות, אמנות וארכאולוגיה. הוא רוכב על סוסים ברמה תחרותית, וזכה באליפות סן מרינו.

ב-17 במרץ 2023, המועצה הגדולה והכללית בחרה בו ובאדל טוניני כקפיטנים עוצרים של סן מרינו למשך שישה חודשים, מ-1 באפריל 2023 עד 1 באוקטובר 2023.

==קישורים חיצוניים==

* 
* 

== הערות שוליים ==

קטגוריה:פוליטיקאים סן מרינזים
קטגוריה:ילידי 1983
הארווי וולמן

הארווי לוול וולמן (באנגלית: Harvey Lowell Wollman; ) היה פוליטיקאי אמריקאי שכיהן כמושל ה-26 של דקוטה הדרומית מיולי 1978 עד ינואר 1979. הוא היה סגן המושל הראשון בהיסטוריה של דקוטה הדרומית שהתקדם לתפקיד המושל בשל היותו ראשון בסדר הירושה. נכון ל-2024, הוא גם הדמוקרט האחרון שכיהן כמושל דקוטה הדרומית.

== ביוגרפיה ==
וולמן נולד ב-14 במאי 1935 בפרנקפורט שבדקוטה הדרומית. הוריו היו אדווין ג'. וולמן (1907–1981) וקתרין (לבית קליינסאסר) וולמן (1905–2002). בשנת 1935 השלים את לימודיו התיכוניים בבית הספר התיכון העירוני של העיירה דולאנד. מ-1954 עד 1955 הוא למד במכללת בת'ל שבסיינט פול במינסוטה מ-1956 עד 1957 ולאחר מכן במכללת הורון. בשנים 1958–1960 שירת וולמן בצבא ארצות הברית. ב-1961 השלים לימודי תואר ראשון במכללת הורון, שכבר נהפכה לאוניברסיטה מן המניין. בתום לימודיו הגבוהים ועד 1965 החל ללמד בתיכון דולאנד בו היה בעבר תלמיד. ב-1965 השלים לימודי תואר שני באוניברסיטת דקוטה הדרומית בטרם נהפך לחקלאי.

החיכוך הראשון של וולמן עם הזירה הפוליטית היה כיושב ראש המפלגה הדמוקרטית של מחוז ספינק. הוא התמודד לסנאט של דקוטה הדרומית בבחירות 1966, אך הפסיד להרב היידפריים. הוא התמודד בשנית ב-1968 והפעם ניצח בהתמודדות חוזרת מול היידפריים. הוא נבחר מחדש בבחירות 1970, ולאחריהן נהיה למנהיג סיעת המיעוט בסנאט המדינתי. בנובמבר 1974 נבחר לראשונה לסגן מושל דקוטה הדרומית כעמיתו למרוץ של המושל ריצ'רד קניפ.

ב-1978 התמודד וולמן על מועמדות המפלגה הדמוקרטית לתפקיד המושל. הוא הפסיד בבחירות המקדימות לסנאטור רוג'ר ד'. מקליפס ב-8 ביוני אותה שנה. המושל קניפ מצדו התפטר כדי לקבל מינוי כשגריר ארצות הברית בסינגפור, וכתוצאה מכך וולמן ירש אותו בתפקיד ב-24 ביולי 1978. וולמן הושבע לתפקידו בידי אחיו הבכור, רוג'ר וולמן, שבאותה תקופה כיהן כנשיא בית המשפט העליון של דקוטה הדרומית.

וולמן כיהן כמושל עד 1 בינואר 1979. בזמן כהונתו פעל להאיץ את ביטול הארנונה המדינתית ולהגדלת תקציב המדינה להשכלה גבוהה. כהונתו תמה עם השבעתו של ביל ג'נקלו. וולמן המשיך להתעניין בפוליטיקה, והצהיר כי אין הוא מעוניין להתמודד פעם נוספת לתפקיד המושל ב-1982, אלא כי הוא בוחן התמודדות לסנאט של ארצות הברית ב-1984. עם זאת, וולמן בחר להתמודד למושבו הישן בסנאט המדינתי של דקוטה הדרומית ב-1984 מתוך כוונה לשוב אל כס המושל ב-1986, אך בבחירות הכלליות הפסיד לסנאטורית המכהנת מטעם המפלגה הרפובליקנית, מרי מקלור.

וולמן נפטר בהורון שבדקוטה הדרומית ב-18 באוקטובר 2022, בגיל 87.

== קישורים חיצוניים ==
* [https://www.nga.org/governor/harvey-wollman הארווי וולמן], באתר אגודת המושלים הלאומית 

== הערות שוליים ==

קטגוריה:אמריקאים ממוצא גרמני
קטגוריה:אמריקאים ממוצא רוסי
קטגוריה:חברי בית המחוקקים של דקוטה הדרומית
קטגוריה:סגני מושלי דקוטה הדרומית
קטגוריה:מושלי דקוטה הדרומית
קטגוריה:מושלי מדינות ארצות הברית מהמפלגה הדמוקרטית
קטגוריה:אמריקאים שנולדו ב-1935
קטגוריה:אמריקאים שנפטרו ב-2022
נאדי באדי

"נאדי באדי" הוא שיר של הזמרים הישראלים שחר טבוך ואגם בוחבוט. השיר יצא לאור ב-13 במרץ 2024, כסינגל מתוך אלבום הבכורה של טבוך, "היי, זה שחר".

השיר תפס תאוצה רבה וזכה ללמעלה מ-800 אלף השמעות בספוטיפיי. ביוטיוב, הקליפ בהשתתפות שחר סאול, עידן שלווה, תאיר בוחבוט, עדי רכבי, דנה בן סימון, אמה אלפי ונועה אסטנג'לוב, זכה למעל ל-6.0 מיליון צפיות גם כן.

בריאיון ברדיו 103 הסביר טבוך את שתי המשמעויות שאליהן כיוון בשם של השיר, גוף חצוף (naughty body) וחבר חצוף (naughty buddy).<ref></ref>

== מיקומי שיא ==

== הערות שוליים ==

קטגוריה:שירי 2024
קטגוריה:שירי אגם בוחבוט
קטגוריה:שירים בעברית
קטגוריה:שירים שנכתבו על ידי Triangle
קטגוריה:שירים שהולחנו על ידי Triangle
קטגוריה:שירים שהופקו על ידי Triangle
Suno AI

Suno AI (מהמילה ההינדית: "הקשיבו") היא תוכנה ליצירת מוזיקה באמצעות בינה מלאכותית גנרטיבית, המייצרת שירים ריאליסטיים המשלבים קולות אנושיים וכלי נגינה שונים. התוכנה נגישה לציבור הרחב מאז ה-20 בדצמבר 2023, האתר קיים ברשת ובעזרת שיתוף פעולה עם מיקרוסופט, הוכללה Suno כתוסף ב-Microsoft Copilot.<ref></ref><ref></ref>

התוכנה פועלת על ידי התאמת שירים לפרומפטים שמספקים המשתמשים. Suno לא חושפת את מאגר הנתונים בו השתמשה לאימון מודלי הבינה המלאכותית שלה, אך טוענת שננקטו צעדים להגנה עליה מפני פלגיאט ובעיות קניין רוחני. החברה אוסרת על משתמשים בגרסה החינמית לייצר רווח באמצעות פרסום שירים שנוצרו ב־Suno בYouTube או בספוטיפיי.<ref></ref>

Suno פותחה במקור כניסוי של חובבים ב-Discord בתחילת 2023 על ידי קבוצת מוזיקאים ומומחי בינה מלאכותית מקיימברידג', מסצ'וסטס, עם ניסיון קודם בחברות טכנולוגיה כמו מטא, ו-ByteDance.

ב-1 במרץ 2024, גרסת Suno v3 נכנסה לבדיקת אלפא עבור משתמשים עם מנויי Pro ו-Premier לשירות. הגרסה כוללת הארכת אורך השירים לעד שתי דקות, כמו גם שיפור בפרשנות למשמעות המילים והוספת "רגשות" לשירים בהתאם. ב-21 במרץ 2024, Suno שחררה את גרסת v3 לכלל המשתמשים.<ref></ref>

==קישורים חיצוניים==

* 

== הערות שוליים ==

קטגוריה:בינה מלאכותית יוצרת
קטגוריה:מיקרוסופט
אליאס ואן פראג

אליאס ואן פראג (1939)
אליאס ואן פראג (בהולנדית: Elias van Praag; נולד ב-7 ביוני 1884 באמסטרדם; נרצח ב-16 בדצמבר 1942 במחנה הריכוז מאוטהאוזן) היה שחקן יהודי-הולנדי.

== חייו ==
וילם רויארדס (Royaards) ואליאס ואן פראג (1924)
ואן פראג היה בנם של סלומון ואן פראג ואווה לבית פימנטל (Pimentel). לאחר השירות הצבאי בשנת 1904, החל ללמוד רפואה ולאחר מכן למד בבית ספר לתיאטרון עד 1907. ואן פראג עבד כשחקן תיאטרון בהרכבים שונים והחל לעבוד גם ברדיו ב-1926. הוא גם הופיע בכמה סרטים בשנות ה-30.

לאחר הכיבוש הגרמני של הולנד ב-1940, פעילותו הוגבלה באופן דרסטי מסיבות גזעניות ואנטישמיות. ואן פראג היה המנהל האמנותי של התיאטרון ההולנדי <ref>Joodsche Schouwburg, siehe [http://www.hollandscheschouwburg.nl/geschiedenis/theater/joodsche-schouwburg Hollandsche Schouwburg]</ref> באמסטרדם. <ref>[http://www.joodsmonument.nl/page/565191 Theateranzeige im Het Joodsche Weekblad, 30. Januar 1942], bei joodsmonument.nl</ref>

בשנת 1942 גורש ואן פראג למחנה הריכוז מאוטהאוזן, שם נפטר בדצמבר כתוצאה מהתעללות, כולל דלקת בכליות והרעלת שתן.

אשתו קתרינה קרולינה רנטמסטר (Catharina Carolina Rentmeester) שרדה את המלחמה.

== סרטים ==
* 1935: De Suikerfreule
* 1936: Klokslag twaalf
* 1936: גומי
* 1937: De man zonder hart
* 1937: אמסטרדם בלילה

== ספרות ==
* קיי וניגר: בין הבמה לצריפים. לקסיקון של אמני תיאטרון, קולנוע ומוזיקה נרדפים, 1933 עד 1945. הקדמה מאת פאול שפיגל. מטרופול, ברלין, 2008, , עמ' 280.

== קישורים חיצוניים ==

* 
* [http://www.joodsmonument.nl/person/485542 Elias van Praag (1884–1942)], bei joodsmonument.nl
* [http://giantpantsofthe30s.tumblr.com/post/29063255869/elias-van-praag-1930 Foto (ca. 1930)]
* [https://www.groene.nl/artikel/de-verkeerde-deur--2?fbclid=IwAR0HZhggQiW3ha7kQKbpV7t5nelrXkm7Q-Y7rFUFvN9wN6sycO8OdbC8SQ4_aem_AaIaunYfx0dwYSMBK8U24DlnkpHYoL5svuXVJwdfErDUT_j75L8QRWjCOZGLwjUgqjHOXzr3XP7BJQjovVT4EeQ1 כתבה בהולנדית המזכירה את ואן פראג באמסטרדם]. ניתנת לקריאה באנגלית עם אופציית התרגום.

== הערות שוליים ==

קטגוריה:יהודים הולנדים
קטגוריה:נספי השואה
קטגוריה:שחקני תיאטרון
קטגוריה:נספים במחנה הריכוז מאוטהאוזן
קטגוריה:ילידי 1884
קטגוריה:נפטרים ב-1942
משחק יריות טקטי

לכידת מסך מתוך משחק היריות הטקטי "[[Red Orchestra: Ostfront 41-45".]]
משחק יריות טקטי (באנגלית: Tactical shooter) הוא תת-ז'אנר של משחקי וידאו המתמקדים בהדמיות ריאליסטיות של מבצעי משטרה/צבא בהם מושם דגש על שימוש באסטרטגיה ועבודת צוות. לעיתים רבות השחקן צריך להשלים משימות או יעדים בצורה שיטתית ואסטרטגית, הדורשת תכנון קפדני, תיאום עם חברי הצוות וביצוע מדויק של טקטיקות שונות. פרספקטיבת הצפייה בעולם המשחק היא לרוב מגוף ראשון או מגוף שלישי.

== היסטוריה ==
הז'אנר התפתח במקור בסוף שנות ה-80 ותחילת שנות ה-90 כאשר כמה מהמשחקים הבולטים ביותר בז'אנר שיצאו בתחילה היו המשחקים "Airborne Ranger", שיצא ב-1987, והמשחק "Hostages", שיצא ב-1988.

בסוף שנות ה-90 יצאו לשווקים המשחקים פורצי הדרך "Rainbow Six", "Ghost Recon" ו-"Delta Force" שנחשבים כיום לכמה מהמשחקים המשפיעים ביותר בז'אנר.<ref name="deltaforce"></ref><ref name="SWAT4"></ref><ref name="The Way of the Gun"></ref><ref></ref> במשחקים הללו הושם דגש על שימוש באסטרטגיה, בעבודת צוות ובמכניקת לחימה מציאותית.

בשנת 2000 יצא לשווקים המשחק Counter-Strike, שהיה במקור מוד למשחק Half-Life, והוא הפך למשחק מרובה המשתתפים הפופולרי ביותר באותה העת.<ref name="gamespot1"></ref><ref></ref>

לאחר דעיכה הדרגתית בפופולריות של הז'אנר לקראת אמצע העשור השני של המאה ה-21 הז'אנר חווה פריחה מחודשת בעיקר בזכות היציאה לשווקים של המשחקים ARMA III (שיצא ב-2013) ו־Insurgency (שיצא ב-2014), Rising Storm 2: Vietnam (שיצא ב-2017), Insurgency: Sandstorm (שיצא ב-2018), Squad (שיצא ב-2020) ו־Ready or Not (שיצא ב-2021).

== משחקיות ==
המשחקים בתת-הסוגה נוהגים בדרך כלל להכיל את האלמנטים הבאים:
* מכניקת לחימה מציאותית - משחקי יריות טקטיים מתמקדים לרוב בהדמיות ריאליסטיות של מבצעי משטרה/צבא מבחינת כלי הנשק, הבליסטיקה של כלי הנשק, והנזק שהירי מסב.
* עבודת צוות - במשחקים הללו שיתוף פעולה עם יתר חברי הצוות הוא חיוני להשגת יעדים והבסת האויבים.
* תכנון אסטרטגי - המשחקים הללו השחקן צריך לעיתים רבות לגבש אסטרטגיה מסוימת לפני העיסוק בלחימה.
* משחקים מבוססי מטרה - לרוב השחקנים צריכים להשיג מטרות מסוימות בשלבים השונים של המשחק כמו הצלת בני ערובה או נטרול פצצות.

== דוגמאות בולטות ==
=== שנות ה-90 של המאה ה-20 ===
* Delta Force 
* Hidden and Dangerous
* Tom Clancy's Rainbow Six
* Tom Clancy's Rainbow Six: Rogue Spear
* SWAT 3: Close Quarters Battle

=== העשור הראשון של המאה ה-21 ===
* America's Army
* Counter-Strike
* Operation Flashpoint: Cold War Crisis
* ARMA: Armed Assault
* ARMA II
* Tom Clancy's Ghost Recon
* Tom Clancy's Ghost Recon Advanced Warfighter
* Tom Clancy's Ghost Recon Advanced Warfighter 2
* Hidden and Dangerous 2
* 
* Insurgency: Modern Infantry Combat
* Project Reality
* Tom Clancy's Rainbow Six 3: Raven Shield
* Tom Clancy's Rainbow Six: Siege
* Red Orchestra: Ostfront 41-45
* Red Orchestra 2: Heroes of Stalingrad
* SWAT 4

=== העשור השני של המאה ה-21 ===
* ARMA III
* Sniper Elite V2
* Sniper: Ghost Warrior
* Sniper: Ghost Warrior 2
* Tom Clancy's Rainbow Six Siege

=== שנות ה-20 של המאה ה-21 ===
* Valorant

== ראו גם ==
* ערכים על משחקי יריות טקטיים

==הערות שוליים==

*
קטגוריה:סוגות משחקי וידאו